সাকিবের বিরুদ্ধে মামলা | Mohona TV Ltd.
ব্যাংক ঋণের সুদের হার ব্যবসাবান্ধব না হলে ব্যবসায় নেতিবাচক প্রভাব পড়ে। তাই ব্যবসা বাণিজ্যের...
সাকিবের বিরুদ্ধে মামলা
29,Oct-17
‘রাজনীতি’ সিনেমায় মুঠোফোন নম্বর ব্যবহার করে হয়রানির অভিযোগে চিত্রনায়ক শাকিব খানসহ তিনজনের বিরুদ্ধে মামলা হয়েছে। বানিয়াচং উপজেলার রাজমিস্ত্রি ইজাজুল মিয়া বাদি হয়ে দুপুরে হবিগঞ্জের জ্যেষ্ঠ বিচারিক হাকিমের আদালতে মামলাটি করেন।
মামলার বাদী তিন আসামির কাছ থেকে ৫০ লাখ টাকার ক্ষতিপূরণ চেয়েছেন। এর আগে গত ২৮ সেপ্টেম্বর ‘রাজনীতি’ সিনেমার প্রযোজক আশফাক আহমেদ ও পরিচালক বুলবুল বিশ্বাসের বিরুদ্ধে বানিয়াচং থানায় সাধারণ ডায়েরি করেছিলেন ইজাজুল।
মামলায় বাদী অভিযোগ করেন ঈদুল ফিতরে মুক্তি পাওয়া ‘রাজনীতি’ চলচ্চিত্রের একটি দৃশ্যে নায়ক শাকিব খান নায়িকা অপু বিশ্বাসকে একটি মুঠোফোন নম্বর দেন। ওই নম্বরটির গ্রাহক বাদী ইজাজুল। চলচ্চিত্রটি মুক্তি পাওয়ার পর শাকিব খানের মুঠোফোন নম্বর মনে করে অসংখ্য নারী-পুরুষ ইজাজুলকে ফোন করতে থাকেন।
দেশ-বিদেশ থেকে শাকিবভক্তদের আসা এসব ফোনে অতিষ্ঠ হয়ে পড়েন বাদী ইজাজুল।
আন্তর্জাতিক প্রতিরক্ষা মেলায় যোগ দিয়েছেন...
২৩ ব্যাংকের সুদের হার ১ অংকে নামিয়ে আনা হয়েছে